Internet tarmoqlarida Moskvaning Kutuzov prospektidagi yo‘l-transport hodisasining videosi paydo bo‘ldi. U "Govorit Moskva" radiostansiyasining saytida namoyish etildi. Kadrlarda bir kishining yo‘ldan o‘tayotgani, ajratuvchi chiziqqacha yetgani hamda uni avtomobil urib yuborgani ko‘ringan. Dastlabki ma’lumotlarga ko‘ra, halok bo‘lgan shaxs Yo‘l harakati xavfsizligi davlat inspeksiyasi xodimi bo‘lgan, mashina esa Mudofaa vazirligiga tegishli bo‘lgan.